[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.12.2007

KOM(2007) 776 endelig

2007/0272 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 2223/96 om det europæiske national- og regionalregnskabssystem i Det Europæiske Fællesskab, for så vidt angår de gennemførelsesbeføjelser, der tillægges Kommissionen

(forelagt af Kommissionen)

BEGRUNDELSE

1. BAGGRUNDEN FOR FORSLAGET

1.1 Ændring af udvalgsprocedurerne

Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[1], er blevet ændret ved Rådets afgørelse 2006/512/EF af 17. juli 2006[2].

Ved artikel 5a i den ændrede afgørelse 1999/468/EF er der blevet indført en ny forskriftsprocedure med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.

1.2. Prioriteret tilpasning og generel tilpasning

Parlamentet, Rådet og Kommissionen har i en fælles erklæring[3] vedtaget en liste over basisretsakter, som det er presserende at tilpasse til den ændrede afgørelse, således at den nye forskriftsprocedure med kontrol bliver indført heri (prioriteret tilpasning). For at forskriftsproceduren med kontrol kan finde anvendelse på andre retsakter, som vedtages efter den fælles beslutningsprocedure, og som allerede var trådt i kraft på det tidspunkt, hvor afgørelse 2006/512/EF fik virkning, siges det i den fælles erklæring, at også disse retsakter må tilpasses efter de gældende procedurer (generel tilpasning).

Kommissionen har forpligtet sig til at foretage en gennemgang af alle disse retsakter med henblik på inden udgangen af 2007 om fornødent at fremsætte forslag om tilpasning af dem til den nye forskriftsprocedure med kontrol[4].

1.3. Anvendt metode

Som nævnt i Kommissionens meddelelse til Europa-Parlamentet og Rådet af (…) har Kommissionen foretaget en grundig gennemgang af alle de retsakter, der er vedtaget efter den fælles beslutningsprocedure, for at finde frem til dem, der giver Kommissionen beføjelse til at vedtage generelle foranstaltninger, der har til formål at ændre ikke-væsentlige bestemmelser i den pågældende basisretsakt. Kommissionen har ved denne gennemgang fundet over 200 retsakter, som skal gøres til genstand for tilpasning.

Blandt disse retsakter er der også en række, der er indeholdt i Kommissionens kodifikationsprogram. Det gælder således Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab[5]. Tilpasningen til den nye procedure skal, afhængigt af hvor langt fremskreden kodifikationen er, ske ved en omdannelse af kodificeringsforslaget til en omarbejdning eller, som i det foreliggende tilfælde, ved en ændring af retsakten.

2. FORSLAGETS RETLIGE ASPEKTER

Formålet med forslaget er at indsætte forskriftsproceduren med kontrol, således som den er fastsat i artikel 5a i den ændrede afgørelse 1999/468/EF.

I henhold til forordning (EF) nr. 2223/96 kan Kommissionen træffe afgørelse om ændringer af metodologien for det europæiske nationalregnskabssystem 1995 og foretage tilpasninger - med hensyn til nye tabeller, lande og/eller regioner - vedrørende de oplysninger, som medlemsstaterne skal indberette. Da der er tale om generelle foranstaltninger, der har til formål at ændre ikke-væsentlige bestemmelser i forordningen eller at supplere den med nye ikke-væsentlige bestemmelser, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

Da basisretsakten er en forordning, skal også ændringsretsakten være en forordning.

2007/0272 (COD)

Tilpasning til forskriftsproceduren med kontrol Forslag til

EUROPA-PARLAMENTETS OG RÅDETS FORORDNING

om ændring af Rådets forordning (EF) nr. 2223/96 om det europæiske national- og regionalregnskabssystem i Det Europæiske Fællesskab, for så vidt angår de gennemførelsesbeføjelser, der tillægges Kommissionen

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen[6],

efter proceduren i traktatens artikel 251[7], og

ud fra følgende betragtninger:

(1) I henhold til forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab[8] skal visse foranstaltninger vedtages efter reglerne i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[9].

(2) Afgørelse 1999/468/EF er blevet ændret ved afgørelse 2006/512/EF, der har indført en forskriftsprocedure med kontrol i forbindelse med generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.

(3) Som fastslået i den fælles erklæring fra Europa-Parlamentet, Rådet og Kommissionen vedrørende afgørelse 2006/512/EF[10] må retsakter vedtaget efter proceduren i traktatens artikel 251, som allerede er trådt i kraft, tilpasses efter de gældende procedurer, for at den nye procedure kan finde anvendelse på dem.

(4) Med hensyn til forordning (EF) nr. 2223/96 bør Kommissionen navnlig tillægges beføjelser til at vedtage ændringer til metodologien for det europæiske nationalregnskabssystem 1995 og til at foretage ændringer vedrørende de oplysninger, som medlemsstaterne skal indberette. Da der er tale om generelle foranstaltninger, der har til formål at ændre ikke-væsentlige bestemmelser i forordning (EF) nr. 2223/96, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(5) Forordning (EF) nr. 2223/96 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2223/96 foretages følgende ændringer:

(1) Artikel 2, stk. 2 affattes således:

"2. Kommissionen træffer afgørelse om ændringer af metodologien for ENS-95, der har til formål at afklare og forbedre indholdet af systemet, forudsat at de ikke indebærer ændringer af grundbegreberne, at der ikke kræves yderligere ressourcer til deres gennemførelse, og at anvendelsen af dem ikke medfører en forøgelse af de egne indtægter. Disse foranstaltninger til ændring af ikke-væsentlige bestemmelser i denne forordning, herunder ved supplering af den, vedtages efter forskriftsproceduren med kontrol i artikel 4, stk. 2."

(2) Artikel 3, stk. 2, andet afsnit, affattes således:

"Kommissionen træffer afgørelse om eventuelle ændringer — med hensyn til nye tabeller, lande og/eller regioner — vedrørende de oplysninger, som medlemsstaterne skal indberette, jf. dog artikel 2, stk. 2. Disse foranstaltninger til ændring af ikke-væsentlige bestemmelser i denne forordning, herunder ved supplering af den, vedtages efter forskriftsproceduren med kontrol i artikel 4, stk. 2."

(3) Artikel 4 affattes således:

" Artikel 4

1. Kommissionen bistås af Udvalget for det Statistiske Program (i det følgende benævnt "udvalget").

2. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8."

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[…] […]

[1] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[2] EUT L 200 af 22.7.2006, s. 11.

[3] EUT C 255 af 21.10.2006, s. 1.

[4] PE 376.314v01-00 – A6-0236/2006 (erklæring, der er knyttet som bilag til Parlamentets betænkning).

[5] EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 1267/2003 (EUT L 180 af 18.7.2003, s. 1).

[6] EUT C […] af […], s. […].

[7] EUT C […] af […], s. […].

[8] EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 1267/2003 (EUT L 180 af 18.7.2003, s. 1).

[9] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[10] EUT C 255 af 21.10.2006, s. 1.